[{"text_idx": "#000001", "text": "Imagine jantzi denda, Buruntzaldeko bitxia"}, {"text_idx": "#000004", "text": "Kontatu du saria irabaztea \"sekulako poza eta esperientzia berri bat\" izan dela. Egun batean aipatu sarien berri ematen zuen Gipuzkoako Bazkundearen mezu elektroniko bat jaso zuen, eta interes gehiegirik piztu ez zionez, kasu gehiegirik ez egitea erabaki zuela. Egun batzuk igarota, ordea, pentsatu zuen aukera polita izan zitekeela parte hartze hutsa, eta gerta zitekeenaren esperoan sarietarako izena ematea erabaki zuen."}, {"text_idx": "#000005", "text": "Jakinarazi du, aurten komertzioetako bezeroen ardura izan dela bozkak ematea, eta hori lagungarri izan zaio Oyarbideri. Arropa dendaren sare sozialetan jarri zuen sariketan parte hartzen ari zela, eta babes ederra jaso zuen: \"Egun batean, dendan lasai-lasai nengoela bazkundeko kide bat agertu zen. Zertara ote zetorren ba ote nekien galdetu zidan, eta nik ezetz. Orduantxe esan zidan Buruntzaldeako eskualdeari zegokion 10 Bitxiak sariaren irabazlea nintzela\". Konfidentzialtasun kontratu bat sinatu behar izan zuela ere ekarri du gogora."}, {"text_idx": "#000006", "text": "\"Munduko bezero onenak\"Oso eskertuta agertu da Oyarbide bere dendako bezero guztiekin, \"munduko onenak\" direla nabarmendu du: \"Oso eskertuta nago beraiekin\". ahalegin handia egiten duela horiei guztiei ahalik eta tratu gertukoenena emateko: \"Bezero izatetik lagunak izatera igaro dira asko\"."}, {"text_idx": "#000007", "text": "Dendara ekartzen dituen salgaiak ere horiengan pentsatuz erosten ditu, \"denen gustuko jantziak\" egon daitezen: \"Eskaerak ere egiten dizkidate eta horien betetzen saiatzen naiz, nahiz eta beti ezinezko zaidan\". Jendeak tratu hori asko eskertzen duela uste du."}]